CELEX: 32017Y0728(01)
Language: ro
Date: 2017-07-18 00:00:00
Title: Decizia Autorității Bancare Europene de modificare a Deciziei ABE de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit ale acestora (2016/C 266/05)

28.7.2017   
            
            
               RO
            
            
               Jurnalul Oficial al Uniunii Europene
            
            
               C 244/3
            
         Decizia Autorității Bancare Europene de modificare a Deciziei ABE de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit ale acestora (2016/C 266/05)
   (2017/C 244/03)
   CONSILIUL SUPRAVEGHETORILOR AUTORITĂȚII BANCARE EUROPENE
   având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (1) („Regulamentul ABE” și „ABE”),
   având în vedere articolul 138 din Regulamentul (UE) nr. 575/2013 al Parlamentului European și al Consiliului (2),
   ÎNTRUCÂT:
   
               (1)
            
            
               Articolul 138 din Regulamentul (UE) nr. 575/2013 permite utilizarea evaluărilor de credit nesolicitate ale unei instituții externe de evaluare a creditului („ECAI”) în scopul stabilirii ponderii de risc atribuite activelor și elementelor extrabilanțiere în vederea calculării cerințelor de fonduri proprii sub rezerva confirmării de către ABE a faptului că evaluările de credit nesolicitate ale respectivei ECAI nu diferă, în ceea ce privește calitatea, de evaluările de credit solicitate ale aceleiași ECAI. Conform aceluiași articol, ABE trebuie să refuze sau să revoce respectiva confirmare în special dacă ECAI a utilizat o evaluare de credit nesolicitată pentru a pune presiuni asupra entității evaluate, astfel încât aceasta să solicite o evaluare a creditului sau alte servicii. Prin urmare, Decizia ABE 2016/C 266/05 de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit solicitate ale acestora (3) a fost publicată la data de 22 iulie 2016.
            
         
               (2)
            
            
               Noile ECAI au fost înregistrate sau certificate după publicarea Deciziei ABE 2016/C266/05 pentru care este, de asemenea, necesară efectuarea evaluării menționate la articolul 138 din Regulamentul (UE) nr. 575/2013. Mai mult, o ECAI care era deja înregistrată la momentul emiterii Deciziei 2016/C 266/05 a început să emită ratinguri nesolicitate ca urmare a adoptării respectivei decizii privind ratingurile nesolicitate. În cele din urmă, de la publicarea Deciziei 2016/C 266/05, înregistrarea ARC a Feri EuroRating Services AG, ECAI (4) a fost retrasă, pentru că nu mai respecta definiția ECAI menționată la articolul 4 alineatul (1) punctul 98 din Regulamentul (UE) nr. 575/2013. Ca urmare a evoluțiilor menționate mai sus, este necesar să se efectueze evaluarea menționată la articolul 138 din Regulamentul (UE) nr. 575/2013 și în cazul unor ECAI nou înregistrate sau certificate și pentru o singură ECAI care oferă evaluări de credit nesolicitate și să se elimine referințele la organismul care nu se mai califică drept ECAI de la emiterea Deciziei 2016/C 266/05.
            
         
               (3)
            
            
               ECAI în cauză au fost informate cu privire la intenția ABE de a adopta prezenta decizie și li s-a acordat ocazia de a-și exprima opiniile cu privire la aceasta.
            
         
               (4)
            
            
               Decizia 2016/C 266/05 trebuie modificată în mod corespunzător,
            
         DECIDE:
   Articolul 1
   Decizia Autorității Bancare Europene nr. 2016/C 266/05 se modifică după cum urmează:
   
               1.
            
            
               În lista din anexă se adaugă următoarele ECAI:
               
                           —
                        
                        
                           
                              Creditreform Rating AG
                           
                        
                     
                           —
                        
                        
                           
                              Egan-Jones Ratings Co.
                           
                        
                     
                           —
                        
                        
                           
                              HR Ratings de México, S.A. de C.V.
                           
                        
                     
                           —
                        
                        
                           
                              INC Rating Sp. z o.o.
                           
                        
                     
                           —
                        
                        
                           
                              modeFinance S.r.l.
                           
                        
                     
                           —
                        
                        
                           
                              Rating-Agentur Expert RA GmbH
                           
                        
                     
         
               2.
            
            
               În lista din anexă se elimină următoarele ECAI:
               
                            
                        
                        
                           
                              FERI EuroRating Services AG
                           
                        
                     
         Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Londra, 18 iulie 2017.
      
         
            Pentru Consiliul supraveghetorilor
         
         Andrea ENRIA
         
            Președinte
         
      
   
   
      (1)  JO L 331, 15.12.2010, p. 12.
   
      (2)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (JO L 176, 27.6.2013, p. 1).
   
      (3)  JO C 266, 22.7.2016, p. 4.
   
      (4)  Comunicat de presă ESMA71-99-376 din 29 martie 2017.